Viborger Samler, 1847-07-15
Nyeste Postefterretninger. Storbritannien og Jrland. J Discussionen omden irske Jernbanebill talede især Myntmesteren Lalor Shielen udmærket Taler, en Jrer af Fødsel, den afdøde O'Connells Ven, med Varme for den ministerielle Jernbanebill. "De, som sige, udbrød han, at Englands Handel og Jndustrie ikke tør opoffres for en tvetydig irsk Popularitet, burde betænke, at netop Jrland frembyder det bedste Marked for de engelske Manufacta. Porter anfører i sit almeenagtede Værk, at Værdien af Udførselsartikler fra England til Jrland udgjorde i Aaret 1801 3,270,350 Lstl., at denne Værdie var i Aaret 1825 stegen til over 7 Mill. Lstl.; og nu tør man uden Overdrivelse sige, at England udfører aarlig til Jrland Manufacta til et Beløb af 10 Mill. Lstl. Ganske sikkert driver England saaledes fordeelagtige Handelsforretninger med Jrland; aabenbart maa enhver Forholdsregel, som bidrager til at udvikle Jrlands store Ressoureer, væsentlig og fordeelag tig virke tilbage paa England. Jeg indrømmer, Sir, at England har lagt for Dagen stor Gavmildhed; men England var forpligtet dertil. Om der endog sidde Herrer i dette Huus, hvis naturlige Velvillie synes ligesom trængt tilbage i Baggrunden ved deres strenge Begreber og Statsoeconomie, og der tale som om Skylden hvilede paa os, som om vi Jrere vare at dadle, fordi Ødelæggelsens Engel nedsteg og hæriede i en Nat vor store skjønne Øe med Meeldug, saa troer jeg dog, at den store Pluralitet af det britiske Folk har dyb Medfølelse for vore Lidelser, og denne Medfølelse har ogsaa yttret sig hos Mænd af alle Partier i dette Huus, hvori den britiske Nations Følelse og Tænkemaade afspeiler sig med Troskab. Og om endog enkelte af de nyere Forholdsregler for at afhjælpe Jrernes Nød har fundet enkelte Daadlere i Jrland, saa er jeg dog overbeviist om: at Jrerfolkets Taknemmelighed vil holde lige Skridt med den engelske Ædelmodighed, og naar min Anelse ikke skuffer mig, naar de Ulykker, der have truffet os, skabe en venskabelig, ved ingen Partiistridighed afbrudt gjensidig Følelse, da tør jeg sige: en stor og blivende Velsignelse er ved Guds alvise Forsyn fremstaaet af en stor Nationalulykke. (Hører, Hører!) Sir, dette Spørgsmaal er ikke blot at betragte fra det fiscalske Stand, punct. O, at dette Parlement, hvis Levedage snart ere udrundne, vilde før sin Opløsning lægge ved en testamentarisk Disposition sin Velvillie for Jrland for Dagen og saaledes efterlade den ædle Lord, der har havt Mod til at overtage Jrlands Regjering, et opmuntrende Mærke paa hans tornefulde Vei. Denne store og skarpsindige Statsmand (Lord Clarendon, der efter Lord Besboroughs Død blev udnævnt til Vicekonge i Jrland) vil have at kæmpe med store Vanskeligheder – Følger af det uerstattelige Tab, Jrland har lidt ved hiin berømte Mands (Daniel O'Connells) Død, der har paalagt sit Fædreland saa uberegnelige Forpligtelser, og hvem Efterverdenens upartiske Dom, naar først Fordommene og Lidenskaberne, Antipathierne og forudfattede Meninger ere forsvundne, vil tilliende Prædicatet af en politisk og aandrig stor Mand. (Hører, hører,) Hvilken Forskjellighed der end kan herske i denne af saa mange Partier sammensatte store Forsamling med Hensyn til hans Krav paa hans Landsmænds Agtelse og Ærefrygt, saa maa dog de, der i hans Levetid vare hans heftigste Modstandere, indrømme, at den berømte Jrrer var udrustet med en vældig Aand, hvormed han har fuldbragt sit Værk. Lader os haabe, at ingen sinde den Tid skal indtræffe, da engelske Staatsmænd maae have Aarsag til at beklage, at den Stemme, der paa eengang satte i Bevægelse og tøilede Millioner, er forstummet, at de Læber, til hvis Toner et stort Folk lyttede med Henrykkelse, ere for stedse lukkede i Graven. O at det havde været ham forundt endnu engang at gjentage sin Formanning, at hans Folk aldrig maatte vige fra de Grundsætninger, efter hvilke han stedse handlede, (Vedholdende bifaldsraab).